રુઝવેલ્ટને માથે આવેલી આપત્તિ શારીરિક ખોટની હતી- તેના અનુગામી પ્રમુખ હેરી એસ. ટ્રુમેનના માથે આવી પડેલી આપત્તિ આર્થિક સ્વરૂપની હતી. ભાગીદારીના ધંધામાં મોટી ખોટ ગઈ અને ઓગણચાલીસ વર્ષની ઉંમરે સંદેશો મોકલ્યો- તુરત મળો, તાકીદનું કામ છે! મિત્ર પૈસેટકે સુખી હતો. તેણે માન્યું કે ટ્રુમેન આર્થિક આપત્તિમાં સપડાઈ ગયા છે એટલે નાણાંની મદદ માગશે! ટ્રુમેનના મિત્રે ટ્રુમેનને કહ્યું કે દોસ્ત, મારાથી શક્ય હોય તેટલી મદદ કરવા હું તૈયાર છું, પણ હું તને મદદ કરી કરીને કેટલી મદદ કરી શકીશ? બહુ બહુ તો પાંચ-સાત કે દશ હજાર ડૉલર! એનાથી મારી ખુદની હાલત બગડશે અને તને કંઈ લાભ નહીં થાય, કેમ કે તારા માથે ગંજાવર દેવું છે અને તેમાં મારી મદદથી તું માંડ બે-ત્રણ લેણદારોને પતાવી શકીશ.